на записа от устройството за запис на разговорите в пилотската кабина (CVR), посочени в точка CAT.IDE.A.185.“;
 (5)
 приложение V се изменя, както следва:
 а)
 точка SPA.HEMS.150 се заменя със следното:
 „SPA.HEMS.150 Зареждане с гориво/енергия — облекчения
 Като алтернатива на точка CAT.OP.MPA.191, букви б), в) и г), когато мисията на вертолета за спешна медицинска помощ (HEMS) се изпълнява по правилата за визуални полети (ПВП) в рамките на местен и определен географски район, политиката за горивото/енергията гарантира, че при завършване на мисията крайният резерв от гориво/енергия е достатъчен за следното:
 а)
 30 минути полетно време при скорост за най-голяма далечина на полета; или
 б)
 20 минути полетно време при скорост за най-голяма далечина на полета, при дневни условия, ако полетът се изпълнява в район, в който постоянно са налични подходящи експлоатационни площадки.“;
 б)
 точка SPA.HEMS.155 се заменя със следното:
 „SPA.HEMS.155 Зареждане с гориво, когато има пътници на борда
 Предвижда се процедура за зареждане с гориво при спрени винтове или при въртящи се винтове в съответствие с точка CAT.OP.MPA.200 „Специално презареждане с гориво или източване на гориво на въздухоплавателното средство.““;
 в)
 точка SPA.HOFO.120, буква а) се заменя със следното:
 „а)
 Наземно резервно летище на летището на местоназначение. Чрез дерогация от точки CAT.OP.MPA.192, NCC.OP.152 и SPO.OP.151 не е необходимо командирът да определя резервно летище на летището на местоназначение в експлоатационния полетен план, когато изпълнява полети от крайбрежна площадка до наземно летище, ако:
 1)
 летището на местоназначение е определено като крайбрежно летище, или
 2)
 са изпълнени следните критерии:
 i)
 летището на местоназначение е с публикувани процедури за подход по прибори;
 ii)
 полетното време е по-малко от 3 часа; както и
 iii)
 в публикуваната прогноза за времето, валидна от 1 час преди до 1 час след очакваното време на кацане, се уточнява, че:
 A)
 долната граница на облаците е най-малко 700 фута над изисквания минимум за подхода по прибори или 1 000 фута над летището на местоназначение, като се прилага по-голямата от двете височини; както и
 Б)
 видимостта е най-малко 2 500 метра.“;
 г)
 точка SPA.SET-IMC.110, буква л) се заменя със следното:
 „л)
 авариен прибор за следене на мощността на двигателя, който позволява непрекъсната работа на двигателя в достатъчен диапазон на мощност за безопасно завършване на полета в случай на вероятна повреда в регулирането на подаването на гориво/енергия.“;
 6)
 приложение VI се изменя, както следва:
 а)
 точка NCC.OP.105 се заменя със следното:
 „NCC.OP.105 Определяне на изолирани летища — самолети
 При избора на резервни летища и политиката за планиране на горивото/енергията и за препланиране по време на полет операторът не счита дадено летище за изолирано, освен ако полетното време до най-близкото резервно летище на летището на местоназначение, допустимо по отношение на метеорологичните условия, е повече от:
 а)
 60 минути за самолети, задвижвани с бутални двигатели; или
 б)
 90 минути за самолети, задвижвани с турбинни двигатели.“;
 б)
 точки NCC.OP.130 и NCC.OP.131 се заменят със следното:
 „NCC.OP.130 Схема за горивото/енергията — самолети и вертолети
 а)
 Операторът въвежда, прилага и поддържа схема за горивото/енергията, която обхваща следното:
 1)
 политика за планиране на горивото/енергията и за препланиране по време на полет;